Skraćeni zapisnik br. 16 sa sjednice Nastavničkog vijeća u školskoj godini 2021./2022.

**Vrijeme održavanja**: srijeda, 13. srpnja 2022. s početkom u 11:00 sati

**Mjesto održavanja**: dvorana za TZK

**Prisutni**: svi članovi Nastavničkog vijeća (potpisna lista u privitku zapisnika)

**Dnevni red:**

1. Izvješće o uspjehu nakon dopunskog nastavnog rada
2. Imenovanje povjerenstava za popravne ispite
3. Rezultati upisa u prvi (1.) razred
4. Rezultati upisa u četvrti (4.) razred – nastavak obrazovanja
5. Izvješće nakon ljetnog roka državne mature
6. Molbe učenika
7. Realizacija projekta RCKT / a) infrastruktura b) soft programi – ReCeZa
8. Razno

**Ad. 1)** Pedagoginja je izvijestila Nastavničko vijeće o rezultatima dopunskog nastavnog rada (9 učenika se upućuje na popravni ispit u jesenskom roku i dvoje učenika treba predati dnevnike praktične nastave).

**Ad. 2)** Pedagoginja je također informirala članove vijeća o sastavu povjerenstava za popravne ispite u jesen za nastavne predmete Matematika i Hrvatski jezik.

**Ad. 3)** Ravnateljica je detaljno informirala vijeće o cijelom procesu upisa učenika u ljetnom roku do trenutka održavanja sastanka vijeća.

**Ad. 4)** Jednoglasno je prihvaćeno svih 19 zamolbi učenika za nastavak obrazovanja za četverogodišnja zanimanja: turističko hotelijerski komercijalist (9 zamolbi) i komercijalist (10 zamolbi). Tajnica je zamolbe pročitala i obrazložila te provela postupak glasovanja.

**Ad. 5)** Koordinatorica državne mature informirala je vijeće o rezultatima naših učenika na ljetnom roku i to po razrednim odjelima i po obaveznim i izbornim ispitima državne mature. Od 90 učenika koji su pristupili ispitima, njih 59 ili 65,56% je položilo sve ispite u ovom roku.

**Ad. 6)** Jednoglasno su prihvaćene 3 zamolbe učenika: za upis u treći (3.) razred za zanimanje ekonomist radi preseljenja roditelja i promjene mjesta stanovanja, te za upis u drugi (2.) razred za zanimanje konobar zbog prelaska iz drugih škola k nama iz opravdanih razloga. Kao i kod prethodnih zamolbi, tajnica je pročitala zamolbe, obrazložila te provela postupak glasovanja.

**Ad. 7)** Ravnateljica je podnijela vijeću izvješće o tijeku infrastrukturnih radova na rekonstrukciji i dogradnji škole, centra kompetencija u sklopu projekta uspostave Regionalnog centra kompetencija u turizmu i ugostiteljstvu te o trenutnoj realizaciji soft projekata ReCeZa.

**Ad. 8)** Ravnateljica, zaposleničko vijeće te svi zaposlenici škole oprostili su se od svoje tri dugogodišnje nastavnice koje nakon navršenih 65 godina života odlaze u zasluženu mirovinu.

**Vrijeme završetka**: 12:00 sati

**Zapisnik sastavila**: Marija Dlesk, dipl. oec., prof. savjetnik